**О Д Г О В О Р**

на пратеничко прашање од пратеникот Амди Бајрам поставено на 77-та седница на Собранието на Република Македонија

одржана на 5 ноември 2009 година

Начинот на управување со градежно земјиште, сопственост на Република Македонија, односно постапката за негово отуѓување или давање под краткотраен или долготраен закуп, е регулирано со Законот за градежно земјиште.

Министерството за транспорт и врски, единствено, врз основа на законските одредби од овој закон врши отуѓување, давање под краткотраен или долготраен закуп на градежно земјиште сопственост на Република Македонија.

Исто така доколку се работи за приватно земјиште, во тој случај самиот сопственик на земјиштето располага со истото на начин и во постапка утврдена со Закон.

На крај, сакам да Ве охрабрам, доколку поседувате било какви докази за направени неправилности околу продажбата на земјиштето кое го споменувате, истите да ги доставите до Јавното обвинителство на Република Македонија, за да може да се покрене соодветна постапка против лицата за кои сметате дека извршиле одредени противправни дејствија.